VS000699
Datum: 1996-01-20T01:00:00.000+01:00
datum_sodbe_i_stopnje: 1999-04-22T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe kolena in goleni in njihove posledice
fischer: hudi primeri
odskodnina: 7750000 SIT
opombe: II Ips 607/99. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Po poklicu avtoklepar.

## Škodni dogodek

Poškodoval se je v prometni nezgodi.

## Poškodba

Raztrganina sprednje križne vezi levega kolena, pretres možganov, raztrganina na glavi, udarnina na hrbtu, udarnina na glavi, udarnina na obeh nadlahteh, udarnina levega stegna, udarnina desnega kolena, odrgnina desne goleni in številne odrgnine leve roke.

## Telesne bolečine

2500000 SIT Hude neprestane kumulativno 8 dni, neprestane zmerne kumulativno 150 dni, neprestane lahke pa 158 dni. Še vedno ima lažje bolečine v križu in levem kolenu pri večjih fizičnih obremenitvah ter občasne glavobole pri stresnih obremenitvah in spremembah vremena. Bolečine v levem kolenu in križu bo imel tudi v bodoče, saj so spremembe v kolenu dokončne.

#### Hospitalizacija

31 dni. Utrpel je troje operacij v lokalni anesteziji.

#### Rehabilitacija

Medicinska rehabilitacija v zdraviliščih pa 67 dni.

#### Nevšečnosti med zdravljenjem

V postelji je moral mirovati skupaj 9 dni. Levo koleno je moral za 307 dni zaščititi z ortozo, bergle pa je uporabljal 371 dni, fizioterapija je trajala skupaj 317 dni, sedemnajstkrat je bil rentgensko pregledan. Zdravljenje je trajalo skupaj dve leti.

## Strah

350000 SIT Strahu ob samem dogodku ni utrpel, saj je bil v nezavesti, strah za izid zdravljenja zmerne intenzitete pa je trajal dve leti.

## Zmanjšanje življenjske aktivnosti

4500000 SIT Po končanem zdravljenju je ostala omejena gibljivost levega kolena z lažjo nestabilnostjo in postkomocijski možganski sindrom, kar je izvedenec ocenil z 20% invalidnostjo. Svojega poklica ne bo mogel več opravljati in zato je sedaj na poklicni rehabilitaciji v obliki ustreznega šolanja.

## Skaženost

400000 SIT Sedaj rahlo šepa in ima brazgotino na levem kolenu ter upad mišičja levega stegna.

---

ZOR člen 200, 203